Делегиран регламент (ЕС) 2021/578, държавите членки продължават да носят отговорност за изпълнението на изискванията за качеството на данните, що се отнася до предоставената информация за антимикробните лекарствени продукти, разрешени на национално равнище, включително точността на информацията, предоставена от Агенцията в тези предварително попълнени полета за въвеждане на данни.
 (7)
 За да се гарантира, че събраните данни относно продажбите и употребата на антимикробни средства са съпоставими на годишна база в рамките на държавите членки и в рамките на Съюза и че тези данни са анализирани по подходящ начин, форматът за докладване на данните следва да отчита размера на популацията от животни, която е вероятно да бъде третирана с антимикробни средства. Това следва също така да улесни съпоставянето на данните, докладвани на национално равнище и на равнището на Съюза, с наличните данни от държави извън Съюза и на световно равнище. Поради това е важно да се определи форматът на посочване на данните за популациите от животни. Всяко съпоставяне на данни между държавите членки следва да отчита разнообразието от практики в рамките на Съюза и различията в националния правен контекст.
 (8)
 Най-подходящият формат за данните за популацията от животни по отношение на сухоземните животни следва да бъде броят на живите животни или броят на закланите животни в зависимост от съответните видове животни или категории, докато най-подходящият формат за данните за популацията от животни по отношение на рибата от рибовъдни стопанства следва да бъде произведената биомаса. Въпреки това, за да се отразят правилно данните за популациите от животни на всяка държава членка в контекста на събирането на данни за обема на продажбите и за употребата на антимикробни средства при животните, така че те да могат да бъдат ефективно използвани от Агенцията, данните за популациите от животни следва да бъдат коригирани в съответствие с т.нар. знаменатели, като например единицата за корекция на популацията или други знаменатели, според случая. Тези корекции са необходими, за да може Агенцията да установи тенденциите в обема на продажбите и използването на антимикробни средства при животните и да направи съответните анализи.
 (9)
 Настоящият регламент е необходим за прилагането на Регламент (ЕС) 2019/6, който се прилага от 28 януари 2022 г. Поради това и в съответствие с член 153, параграф 1 от Регламент (ЕС) 2019/6 настоящият регламент следва да се прилага от същата дата.
 (10)
 Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти, посочено в член 145 от Регламент (ЕС) 2019/6,
 ПРИЕ НАСТОЯЩИЯ РЕГЛАМЕНТ:
 Член 1
 Данни, които трябва да се докладват на Агенцията, за обема на продажбите на ветеринарни антимикробни лекарствени продукти
 1. Държавите членки докладват на Агенцията данните за обема на продажбите на ветеринарни антимикробни лекарствени продукти, като използват формата, посочен в приложение I.
 2. Агенцията включва формата на данните, посочен в параграф 1, в протоколите и образците, които предоставя на държавите членки, както е предвидено в член 8 от Делегиран регламент (ЕС) 2021/578. Терминологията, използвана в протоколите и образците за докладване на Агенцията, се основава – доколкото е възможно – на контролирани термини, определени в съществуващите терминологични каталози, поддържани от